บิ๊กโจ๊ก กลับจากบวชแล้ว รับงานใหม่ที่สำนักนายกฯ เรื่องข้อเสนอร้องทุกข์
ปลัดสำนักนายกฯ เผย พล.ต.ท.สุรเชษฐ์ หักพาล กลับจากบวชที่อินเดียมาทำงานที่สำนักนายกฯ แล้ว มอบหมายงานให้ข้อเสนอแนะเรื่องร้องทุกข์ กำชับ ห้ามละเมิดคำสั่งเตือนเรื่องประพฤติชั่วโดยอดีต รอง ผบ.ตร. ก็ทำหน้าที่คล้ายกันแต่สูงกว่า18 ก.พ. 2563 สื่อหลายสำนักรายงานว่า พล.ต.ท.สุรเชษฐ์ หักพาล อดีตผู้บัญชาการสำนักงานตรวจคนเข้าเมือง กลับมาจากการลาอุปสมบทที่ประเทศอินเดีย และได้รับมอบหมายให้ปฏิบัติหน้าที่ตามปกติแล้วธีรภัทร ประยูรสิทธิ ปลัดสำนักนายกรัฐมนตรี (สปน.) กล่าวว่า มีการมอบหมายงานให้สุรเชษฐ์ใหม่ เป็นที่ปรึกษาพิเศษประจำ สปน. โดยให้ทำในเรื่องการให้ข้อเสนอแนะในเรื่องที่เกี่ยวข้องกับการรับเรื่องราวร้องทุกข์จากประชาชน โดยให้ทำขอเสนอแนะแนบมาด้วย อย่างไรก็ตามยังได้กำชับกับสุรเชษฐ์มาตลอดว่าอย่าละเมิดคำสั่งเตือนของนายกฯ ที่ออกมาก่อนหน้านี้ต่อกรณีการมอบหมายงานให้ พล.ต.อ.วิระชัย ทรงเมตตา รองผู้บัญชาการตำรวจแห่งชาติ มาปฏิบัติราชการที่สำนักนายกฯ นั้น ธีรภัทรระบุว่าวิระชัยได้มาทำงานแล้ว โดยงานที่ได้รับมอบหมายนั้นเกี่ยวกับการให้ข้อแนะนำต่างๆ ที่เกี่ยวข้องกับการรับเรื่องราวร้องทุกข์ แต่เป็นระดับเชิงนโยบายซึ่งสูงกว่าของสุรเชษฐ์ เบื้องต้นกำชับไปว่าต้องทำงานให้อยู่ในระบบของราชการธีรภัทรตอบกรณีที่มีข่าวว่าวิระชัยลาไปอุปสมบทว่า เจ้าตัวได้มาลาตั้งแต่สัปดาห์ที่แล้ว แต่บอกเพียงว่าลาพักผ่อน ไม่ได้บอกว่าลาไปไหน และจำไม่ได้ว่าลาถึงช่วงไหนวิระชัย ถูกคำสั่งสำนักนายกฯ รัฐมนตรีที่ 22/2563 ย้ายไปปฏิบัติราชการนอกสำนักงานตำรวจแห่งชาติ ด้วยเหตุผลว่ามีพฤติการณ์และการกระทำซึ่งส่งผลกระทบต่อความเชื่อมั่นของประชาชน โดย พล.ต.อ.จักรทิพย์ ไชยจินดา ผบ.ตร. ยอมรับว่าการโยกย้ายนั้นสืบเนื่องมาจากประเด็นการปล่อยคลิปเสียงสนทนาระหว่างเขากับวิระชัย ปมเหตุยิงรถยนต์ของสุรเชษฐ์ที่มา: 
ปลัดสำนักนายกฯ เผย พล.ต.ท.สุรเชษฐ์ หักพาล กลับจากบวชที่อินเดียมาทำงานที่สำนักนายกฯ แล้ว มอบหมายงานให้ข้อเสนอแนะเรื่องร้องทุกข์ กำชับ ห้ามละเมิดคำสั่งเตือนเรื่องประพฤติชั่ว โดยอดีต รอง ผบ.ตร.
สุรเชษฐ์ หักพาล,วิระชัย ทรงเมตตา